૧૧. સામાન્ય રીતે ઉંમર વધે તેમ જીભના ચટકા પણ વધે છે જે સ્વાભાવિક છે. જેથી શક્ય હોય તેટલો સંયમ રાખવો. રોજના ખોરાકમાં તેમ જ સાંજના વાળુમાં ઘી, તેલ, મસાલા, તળેલી ચીજો તેમ જ આથો આવતો હોય તેવા ખોરાક ઓછા વાપરવા. મેંદાની વાનગીઓ ઓછી વાપરવી. ગળપણ ઓછું લેવું. મીઠું અને ખાંડને તબીબો ઝીણું ઝેર માને છે. આપણે મરવાના વાંકે જીવવું નથી. કેટલું લાંબું જીવ્યા તે અગત્યનું નથી, કેવું તંદુરસ્ત જીવ્યા તે અગત્યનું છે.